N á v r h

UZNESENIE VLÁDY SLOVENSKEJ REPUBLIKY

                                                                       číslo  ..............

zo dňa ..................................

               k 

Návrhu na vysporiadanie pohľadávky Slovenskej republiky
po splatnosti voči Alžírskej demokratickej a ľudovej republike

Číslo materiálu:
	
1081 / 2004 - KM

Predkladateľ:
	
podpredseda vlády a minister financií  Slovenskej republiky

Vláda   

A.      s ú h l a s í 

A.1.  

s predloženým „Návrhom na vysporiadanie pohľadávky Slovenskej republiky po splatnosti voči 
Alžírskej demokratickej a ľudovej republike“

A.2.   

s realizáciou jednorazového vysporiadania pohľadávky Slovenskej republiky po splatnosti voči Alžírskej demokratickej a ľudovej republike vo výške  1.679.769,69 USD k 15.4.2004 vedenej na tzv. tovarovom účte (Compte Special), resp. v aktuálnej výške zostatku istiny po splatnosti po prerokovaní a schválení materiálu na zasadaní vlády Slovenskej republiky ku dňu podpisu Mandátnej zmluvy na vysporiadanie pohľadávok Slovenskej republiky po splatnosti voči Alžírskej demokratickej a ľudovej republike medzi Ministerstvom financií Slovenskej republiky a spoločnosťou Lentimex International s.r.o. Bratislava za nasledovných podmienok :
- inkaso 58% z vysporiadania pohľadávky, výška nákladov celkom 42% (39,7% náklady, výška  
  odmeny 2,30%),   
- nevyčerpaný zostatok  nominálnej hodnoty istiny vyplývajúci z Mandátnej zmluvy  na vysporiadanie pohľadávok Slovenskej republiky po splatnosti voči Alžírskej demokratickej a ľudovej republike medzi Ministerstvom financií Slovenskej republiky a spoločnosťou Lentimex International s.r.o. Bratislava uzavretej dňa 8.10.2003 bude pripočítaný k aktuálnemu stavu na tovarovom účte (Compte Special) a následne vysporiadaný v rámci novej mandátnej zmluvy, 
- úhrada inkasa z vysporiadania pohľadávky v lehote do 12 mesiacov od  podpisu Mandátnej 
  zmluvy,
- neodvolateľná banková záruka vystavená UniBankou a.s., Bratislava na sumu vo výške 58% aktuálnej výšky nominálnej hodnoty istiny určenej k vysporiadaniu časti pohľadávky SR po splatnosti voči ADĽR 

A.3. 
súhlasí s neuplatnením článku 5 odsek 5 “Zásad vlády pre postupy   pri správe a vysporiadaní pohľadávok Slovenskej republiky v zahraničí“, schválených  uznesením vlády SR č. 519 dňa 6.7.2000, pri realizácii časti vysporiadania pohľadávok SR po splatnosti voči Alžírskej demokratickej a ľudovej republike  v zmysle vyššie uvedeného bodu A.2. vzhľadom na to, že MF SR obdržalo iba jednu ponuku na vysporiadanie predmetných pohľadávok (ktorá však po vecnej stránke spĺňala všetky náležitosti podľa článku 5 odsek 2 predmetných “Zásad vlády SR, pre postupy   pri správe a vysporiadaní pohľadávok Slovenskej republiky v zahraničí“)

B.	ukladá

podpredsedovi vlády a ministrovi financií SR

B.1.    

udeliť „Mandát“ a uzatvoriť „Mandátnu zmluvu na vysporiadanie pohľadávky Slovenskej republiky po splatnosti voči Alžírskej demokratickej a ľudovej republike “ medzi Ministerstvom financií Slovenskej republiky a spoločnosťou  Lentimex International s. r.o. za podmienok uvedených v bode A.2 návrhu uznesenia

Vykoná: podpredseda vlády a minister financií Slovenskej republiky